Thailand - strandferie på Koh Yao og i Khao Lak | Book nu!
Koh Yao’s grønne klipper og hvide strande i Khao Lak
Thailand - Koh Yao, Khao Lak
De pittoreske og fredfyldte Koh Yao-øer
Dramatiske kalkstensklipper i Phang Nga-bugten
Khao Lak med lange strande og hyggelige by
Håndplukkede hoteller
Jeg vil opleve flere steder
De naturskønne Koh Yao-øer lader dig fra første øjeblik glide ind i det rolige thailandske tempo. Her er dagene lange, afslappede og fulde af sanseindtryk fra de fredfyldte omgivelser. Efter nogle dage er du klar til flere oplevelser i Khao Lak
Nyd en lille uge på de naturskønne Koh Yao-øer i den pittoreske Phang Nga-bugt. Fortsæt herefter til fastlandet og Khao Laks lange strande, hvor du kan vælge at bo i helt rolige omgivelser ved de nordligste strande eller tættere på byen Khao Lak. En ferie til Koh Yao-øerne og Khao Lak er synonym med den ultimative daseferie. Hvis du ønsker at krydre rejsen med oplevelser, kan du naturligvis vælge at føje udflugter og aktiviteter til turen.
Koh Yao-øernes fredfyldte stemning
De to øer Koh Yao Yai (Yai betyder stor) og Koh Yao Noi (Noi betyder lille) ligger i Phang Nga-bugten mellem Phuket og Krabi. Øerne er især kendt for deres spektakulære grønklædte limstens-øer, der dramatisk rejser sig lodret af havet, og du skal lede længe efter smukkere udsigter. En ferie på en af de to Koh Yao-øer er en ferie i fredfyldte omgivelser langt væk fra bare antydningen af butikker, barer og natteliv.
Koh Yao Noi har flest indbyggere, og her kan du vælge mellem tre hoteller. Øen har lidt flere restauranter og mere liv uden for hotellerne end naboøen Koh Yao Yai, men du bor stadig i fredfyldte og naturskønne omgivelser.
Koh Yao Yai er den mindst udviklede de to øer. Her kan du bo på Paradise@Koh Yao Yai, som oser af fred og idyl i enestående smukke omgivelser. På hotellet kan du købe udflugter til lands og til vands, og vil du udforske øen på egen hånd, kan du tage den lokale bus til hovedbyen og opleve øboernes enkle liv. På Paradise@Koh Yao nyder du de smukke omgivelser og kommer langt væk fra den hektiske hverdag.
Khao Lak - dejlige strande og livlig by
I Khao Lak-området ligger mange fine strande, og du kan vælge mellem hoteller tæt ved livlige Khao Lak by eller i roligere omgivelser ved de lidt nordligere strande. Hotellerne ligger nogle steder side om side og andre steder med god afstand, så i Khao Lak kan du altid finde et hotel, der matcher dine feriedrømme.
Oplevelser nær Khao Lak
Blot en times kørsel fra Khao Lak ligger den naturskønne Khao Sok Nationalpark, som er et oplagt mål for en heldagsudflugt. Du kan også vælge at tage på en bådtur og udforske livet under havoverfladen ved de smukke Surin-øer.
Din rejse - vores ansvar
Koh Yao, Khao Lak
fra kr. 9.720
Vælg en af de forslåede afrejsedatoer i kalenderen. Vil du rejse en anden dato, så brug knappen nedenfor.
Se kalender med foreslåede rejsedatoer
Fandt du ikke, hvad du søger i kalenderen?
Fortæl os, hvornår du ønsker at rejse og hvor længe, så undersøger vores rejsekonsulenter det nærmere.
5 nætter - Koh Yao
5 nætter - Khao Lak
Transport fra Phuket til hotel på Koh Yao t/r med bil og båd
Privat transport fra Phuket til hotel i Khao Lak
Privat transport fra hotel i Khao Lak til Phuket
Indenrigstilslutning (ring og hør nærmere)
Koh Yao Khao Lak
Rejser til Koh Yao
Koh Yao består af to fredelige og uspolerede øer, Koh Yao Noi og Koh Yao Yai. Begge øer er hjemsted for maleriske naturscenerier, der kun ses få andre steder i Sydthailand, og det er let at komme hertil med båd fra Phuket eller Krabi. De lange, dejlige feriedage kan bruges til aktiviteter som vandring, mountainbiking, sejlads i kajak og udflugter til de omkringliggende øer.
Rejser til Khao Lak
Khao Lak ligger cirka halvanden times kørsel nord for Phuket omgivet af storslået og frodig natur.
Koh Yao - 5 nætter
GLOW Elixir Resort Koh Yao Yai Koh Yao Yai Village
GLOW Elixir Resort Koh Yao Yai
Beliggenhed: Thailand, Koh Yao
GLOW Elixir er et rigtig dejligt resort beliggende i fredfyldte omgivelser ved en privat 300 meter lang og uberørt strand på Koh Yao Yais sydvestlige del. Hotellet er navngivet efter det 120 år gamle elixir træ, der som et symbol på naturens tidløshed, byder gæsterne velkommen til hotellet. Hotellets relativt isolerede beliggenhed betyder, at et ophold her især appellerer til par og familier, der søger fred og ro i frodige, naturskønne omgivelser.
Hotellet tilbyder 35 charmerende suiter/villaer af forskellige standard og størrelse, i alt seks kategorier fra Superior Villa på 44 m2 op til 2 Bedroom Pool Villa Suite på 218 m2. Alle suiter/villaer er opført i rustik ø-stil og har aircondition, telefon, tv, minibar, hårtørrer, værdiboks og udendørs bruser (og badekar i de højere kategorier). Desuden en stor træterrasse med stole og bord samt udsigt til den store, tropiske have og i mange tilfælde også stranden og Andamaner havet.
Lalin Restaurant og Elixir Bar ligger direkte ved stranden, og herfra kan du nyde den dejlige udsigt over havet og den smukke solnedgang. Desuden tilbydes swimmingpool med swim-up bar, fitnesscenter, massage, DVD/CD bibliotek, gratis WiFi i fællesområderne og internet hjørne i lobbyen. Hotellet har eget dykkercenter, du kan leje mountain bikes og knallert og selv udforske øens små landsbyer og skønne natur, eller købe udflugter på hotellet f.eks. ø-hop tur, snorkeltur, og kajaktur gennem mangroven.
GLOW Elixir Resort Koh Yao Yai Koh Yao Yai Village Santhiya Koh Yao Yai Resort & Spa
Et charmerende og fredfyldt hideaway på den frodige og uberørte ø Koh Yao Yai, ca. 40 minutter med bil og speedbåd fra Phuket og Krabi.
Resortet ligger ved en 400 meter lang strand med betagende udsigt over Phang Nga-bugten og Phi Phi-øerne. Her kan I nyde lange, dovne feriedage, gå ture langs stranden, slappe af i hængekøjer, forkæle smagsløgene med dejlig thailandsk mad og nyde stilhed og harmoni i tæt pagt med den fantastiske natur.
De 34 rustikke bungalower er store (73-175 m2) og hyggeligt indrettet med brug af lokalt kunsthåndværk. De har bl.a. udendørs bruser og stor terrasse med solsenge. Hotellet tilbyder restaurant med udsigt til havet, bar, stor swimmingpool (700m2) med swim-up bar beliggende ved stranden, massage, bibliotek med internet og lille butik.
Vil I opleve mere, så er der masser af aktiviteter og udflugter, f.eks. øen rundt på mountainbike, tilbring en dag med lokale fiskere, snorkeltur til Khai øerne, udforsk Phang Nga bugten i kajak, besøg en flydende landsby, udforsk naboøen Koh Yao Yai bl.a. på mountainbike, oplev mangroveskoven fra en kajak mv.
Koh Yao Yai Village Santhiya Koh Yao Yai Resort & Spa Paradise@Koh Yao
Santhiya Koh Yao Yai Resort & Spa ligger smukt ved Koh Yao Yais rolige vestkyst, og er perfekt integreret i de naturskønne omgivelser. Det er et stemningsfuldt ”hideaway”, og et ophold her byder på ro og fred i øko-luksuriøse omgivelser, der oser af thaikultur og gæstfrihed. Ved hotellet finder du en pragtfuld lang og uberørt sandstrand som indbyder til badning og lange gåture i vandkanten.
De 24 store skønne deluxe værelser (60 m2) samt 34 villaer med privat pool (150 m2) er alle opført i traditionel thaistil og med udbredt brug af naturmaterialer af gedigen kvalitet. Teaktræ og fed silke i smukke farver præger indretningen, og her findes alle de faciliteter, du kan forvente på et luksushotel. Alle værelser og villaer har stor møbleret terrasse med badekar, og herfra er der fantastisk panoramaudsigt over ø-havet, og du kan nyde solen gå ned i horisonten.
Til måltiderne kan vælges mellem to dejlige restauranter, men foretrækker du en romantiske middag på stranden eller på terrassen i villaen er det naturligvis også muligt. Desuden tilbydes bar direkte ved stranden, stort og indbydende poolområde med spektakulært vandfald og separat børnepool, skøn spa hvor du kan lade dig forkæle, motionsrum, bibliotek, lån af kajakker samt udflugter til de omkringliggende øer.
En 20 minutters sejltur i hotellets private speedbåd bringer dig fra Phuket direkte til resortets egen bådbro.
Santhiya Koh Yao Yai Resort & Spa Paradise@Koh Yao
Paradise@Koh Yao
Paradise@Koh Yao er et charmerende resort med en uovertruffen beliggenhed ved en 400 meter lang strand på øens nordligste spids. Al transport til og fra hotellet foregår med båd. Der er ingen restauranter eller butikker i nærheden, her er absolut fred og ro.
De 70 særdeles smagfuldt indrettede værelser og villaer ligger som hvide perler på en snor langs stranden og op ad bjergsiden. Alle har aircondition, tv, telefon, dvd/cd- afspiller, kaffe/te-faciliteter, minibar, værdiboks, hårtørrer, badekåber, delvis udendørs badeværelse og stor møbleret terrasse.
Hotellet har dejlig restaurant og bar på stranden, roomservice, swimmingpool, jacuzzi, spa, internetadgang, dvd-bibliotek, lille butik, vandsportsaktiviteter og udlejning af mountainbikes. Udflugter kan købes på hotellet.
Grøn Profil med Travelife
På Paradise@Koh Yao er hensyn til miljøet en kerneværdi. Hotellet er Travelife Gold certificeret og lever dermed op til en lang række internationalt fastsatte standarder om at spare på energi og vand, affaldssortere, begrænse madspild og brug af plastic, passe på natur og dyreliv – og opfordre gæster til at gøre det samme. Med et ophold på Paradise@Koh Yao har du truffet et grønnere valg.
Khao Lak - 5 nætter
Manathai Khao Lak Bangsak Village
Beliggenhed: Thailand, Khao Lak
Dette skønne hotel ligger i en stor frodig have med ranke, vajende palmer - her får I en ferie i fredfyldt, smukke omgivelser. Bag resortet strækker Khao Lak National Parks frodige grønne trætoppe sig så langt øjet rækker, og foran hotellet lokker den lange, hvide Bangsak strand til afslapning og gåture i vandkanten. Der er blot 10-15 minutters kørsel til centrum af Khao Lak, hvis I skulle få lyst til et besøg her.
De 158 værelser og villaer er lyse og moderne men dog stadig med et thai-twist. Alle værelser er rummelige (minimum 46 m2), har siddeområde og alle nødvendige faciliteter som aircondition, TV, telefon, minibar, el-kedel, badekåber, slippers, hårtørrer, gratis WiFi samt møbleret balkon eller terrasse med udsigt til de frodige omgivelser.
Det store indbydende poolområde med børnepool ligger få meter fra stranden med udsigt til det blå Andamaner hav. Her finder du også den dejlige poolbar og thai restauranten, Pad Tha, som serverer autentiske thai-retter med udsigt til stranden og havet. I restaurant Colours serveres morgenmaden tillige med a la carte menuer til frokost og middag.
Tilbring lange dovne feriedag ved poolen, gå tur i vandkanten og forkæl dig selv med afslappende behandlinger i den indbydende spa. Hvis du har brug for motion på ferien, så tilbydes naturligvis også fitness center, ligesom der er et ugentligt aktivitetsprogram med blandt andet beach jogging, yoga, thai madlavningskursus, kunstnerisk udskæring af eksotiske frugter, strand volleyball, strand fodbold og introduktion til thai boxing.
Manathai Khao Lak Bangsak Village Moracea by Khao Lak Resort
Bangsak Village er et charmerende boutiquehotel, der henvender sig til det voksne publikum*. Her får du en rolig og afslappende ferie i fredfyldte omgivelser direkte ved den langstrakte, gyldne Bangsak strand godt 20 km nord for Khao Lak by.
De 50 værelser ligger i 1 og 2-etagers stråtækte bungalower spredt i en frodig have med vajende palmer. Værelserne er store (min. 45 m2), lyse og smagfuldt indrettede med charmerende detaljer. Her er naturligvis aircondition, tv, telefon, minibar, kaffe/te-faciliteter, værdiboks, hårtørrer, gratis internetadgang og møbleret terrasse/balkon.
Hotellets restaurant og coffee shop ligger direkte ved stranden og har uhindret udsigt til havet, og her serveres naturligvis både thai specialiteter og internationale retter. Den hyggelige bar byder ligeledes på udsigt til stranden og havet, og herfra kan du nyde solnedgangen. Desuden tilbyder hotellet dejlig 40 meter lang swimmingpool med jacuzzi, spa og udendørs massage, lille bibliotek, gratis trådløst internet og udlejning af mountainbikes.
Der er kun ganske få restauranter i nærheden, men hotellet tilbyder shuttle transport til Khao Lak by cirka 22 km derfra.
* Børn under 12 år accepteres ikke på resortet.
Bangsak Village Moracea by Khao Lak Resort The Sands Khao Lak by Katathani
Det populære og stemningsfulde Moreacea by Khao Lak Resort i autentisk thai-stil ligger i smukke, frodige omgivelser og i gåafstand til Khao Laks restauranter og butikker. Resort ligger blandt fredede træer på en skråning ned mod stranden og foran frister den lange, gyldne Nang Thong strand og det blå Andamanerhav.
De 39 hyggelige værelser ligger i hoteldelen og er indrettet i varme farver og med gedigne træmøbler. De 56 bungalower er spredt ud i den tropiske vegetation og indretningen er smagfuld klassisk thailandsk stil. Både værelser og bungalower har som minimum aircondition, loftvifte, telefon, tv, værdiboks, minibar, kaffe/te-faciliteter, hårtørrer, badekåbe og balkon/terrasse.
Resortet tilbyder to restauranter: Malila serverer primært thairetter og ligger direkte ved stranden så du kan nyde solnedgangen mens The Kumpur har et internationalt inspireret menukort og ’alt godt fra havet’. Tre af hotellets swimmingpools ligger tæt ved stranden mens det fjerde poolområde med swim-up bar er placeret lidt mere tilbagetrukket ved hoteldelen. Desuden tilbydes skøn strandbar, dejlig spa med skønhedssalon, motionscenter og gratis WiFi. Resortet er ikke udpræget børnevenligt, men børn er naturligvis velkomne.
Moracea by Khao Lak Resort The Sands Khao Lak by Katathani Ramada Khao Lak Resort
The Sands Khao Lak by Katathani er et dejligt design hotel ved den 1,5 km lange Nang Thong strand. Her bor du i smukke omgivelser direkte ved stranden og i gåafstand til Khao Lak by med lokale restauranter og butikker.
Hotellets 316 værelser ligger i 3-etagers bygninger udformet som en hestesko med to store og indbydende poolområder i midten. Værelserne er store (mindst 45 m2), lyse og stilrene med strejf af friske farver og balkonen/terrassen er møbleret således, at den fungerer som en naturlig forlængelse af værelset. For en familie er det oplagte valg et familieværelse (55 m2), som med en skydedør kan deles i to og give privatliv. Værelserne har alle de faciliteter, man kan forvente af et godt resort, inkl. gratis WiFi.
De to indbydende poolområder har i alt 5 swimmingpools. Det ene poolområde består af en stor familiepool med børnepool og lille rutsjebane, og det anden ligger ved stranden og har swim-up bar, en roligere atmosfære og udsigt til havet. Hotellet tilbyder to vidt forskellige spiseoplevelser: Ved lagunen i centrum af hotellet ligger The Floating Market, som serverer internationale og traditionelle thai-retter, og på strandrestauranten Talay kan du få ”alt godt fra havet”. Desuden tilbyder hotellet børneklub, tennisbane, fitness center, strand volley, forskellige spil f.eks. stort skakspil og pentaque, vandsport samt spa med udendørs massage pavillon ved stranden.
På The Sands Khao Lak by Katathani er hensyn til miljøet en kerneværdi. Hotellet er Travelife Gold certificeret og lever dermed op til en lang række internationalt fastsatte standarder om at spare på energi og vand, affaldssortere, begrænse madspild og brug af plastic, passe på natur og dyreliv – og opfordre gæster til at gøre det samme. Med et ophold på The Sands Khao Lak by Katathani har du truffet et grønnere valg.
The Sands Khao Lak by Katathani Ramada Khao Lak Resort
Et stilrent og indbydende resort beliggende i skønt haveanlæg ved lang, dejlig strand. Hotellet ligger i grønne frodige omgivelser med lokale butikker, restauranter og barer tæt ved og centrum af Khao Lak er blot 3 km væk.
Ramada Khao Lak tilbyder både ophold i værelser beliggende i 2-3 etagers bygninger med udsigt til den smukke have og poolen samt villaer. Såvel værelser som villaer er lyse og stilrene iindrettet i moderne thai-stil med hvide vægge og strejf af stærke farver. Alle har aircondition, telefon, TV, DVD-afspiller, minibar, kaffe/te-faciliteter, værdiboks, hårtørrer, badekåber, slippers og altan eller terrasse.
Resortet har to restauranter samt café, hyggelig bar ved stranden, 24-timers roomservice, stort indbydende poolområde med børnesektion, fitness samt skøn spa med massage og skønhedsbehandlinger. Der er naturligvis gratis WiFi på hele hotellet.
Bådtur fra Khao Lak Snorkeludflugt til Surin Islands
Bådtur fra Khao Lak
Udflugt fra: Khao Lak
Onsdag, fredag og søndag
Pris pr. person fra kr. 625
Pris for børn 2-11 år fra kr. 441
Snorkeludflugt til Surin Islands
Dagligt kl. 07.00-17.00 (kun i perioden15. oktober - 15. maj)
Pris pr. person fra kr. 981
Pris for børn 2-11 år fra kr. 686
Natascha, Lars, Mark, Rikke, Nicoline
Regnskov, dyreoplevelser og dejlige strande
Du bor bl.a. i et flydende luksustelt på den smaragdgrønne Cheow Larn-sø omgivet af regnskov og uberørt natur, så langt øjet rækker. I eftermiddag skal du på kanotur på søen. Måske du er heldig at komme helt tæt på aber og sjældne fugle.
Fra kr. 14.290